Lav et referat af nedenstående tekst:

Tekst:
Guldet var for længst ude af syne for AaB, da holdet mandag aften mødte Brøndby på hjemmebane i Superligaens mesterskabsspil. AaB ligger i øjeblikket på en femteplads i ligaen – og niveauforskellen op til Brøndby IF på en førsteplads viste sig da også på grønsværen. Brøndby IF vandt kampen overbevisende 3-0. Alle tre mål blev scoret i løbet af kampens første 40 minutter. Sportsdirektør: Nu skal vi øve detaljerne Selv om AaB har vinket farvel til kampen om medaljer i Superligaens mesterskabsspil, så kan de sidste kampe stadig give god mening for det nordjyske hold, mener sportdirektøren. - Vi skal blive bedre til detaljerne, for det skaber de gode præstationer og resultater. Og så vil vi gerne score flere mål og lave mere underholdning for vores fans, sagde Allan Gaarde til TV2 Nord inden kampen. Håbet om en endnu bedre placering end den nuværende femteplads lever fortsat hos sportsdirektøren. - Jeg håber, vi kravler opad i tabellen. Det er en stor mundfuld at være otte point efter FCK. Men jeg håber, vi kan blive bedre forberedt og slå nogle af de hold, vi endnu ikke har slået, siger en håbefuld Allan Gaarde.

Referat:
Holdet vil nu fokusere på at øve detaljer og give fansene en fed oplevelse under de sidste kampe.